Veel parem näide on Redise Publish-Subscribe featuur - kliendid on baasi külge ühendatud ja saavad registreerida end "kanali kuulajaks," nüüd saab suvaline teine klient või baas ise kanalisse sõnumeid saata ja "kuulajad" saavad selle sõnumi kätte. Tavabaasi korral tekiks kahtlusi antud  funktsionaalsuse mõttekuses - kuidas see on üldse andmebaasiga seotud. Redise puhul aga, mis on suuresti mõeldud listide haldamiseks, on asi täiesti omal kohal. Näiteks kui Redis töötab võrgus tööde haldajana - tema külge on ühendatud terve hulk masinaid, kes siis võtavad nimekirjast tegemist vajavaid töid (näiteks veebicrawleri puhul jagaks Redis veebiaadresse, mida on vaja alla laadida) ja Redis tagab, et midagi tegemata ei jääks ning midagi topelt ei läheks. Publish/subscribe abil saab ta klientidele teatada, et  nüüd on uusi töid järjekorda tulnud vms. nii et kliendid ei pea kogu aeg ise küsimas käima. Ühesõnaga - SQL puhul kahtlase väärtusega featuur, Redise puhul täiesti omal kohal.